MUNICIPIUL CRAIOVA

CONSILIUL LOCAL AL MUNICIPIULUI CRAIOVA             

       
HOTĂRÂREA NR. 340
Consiliul Local al Municipiului Craiova întrunit în şedinţa ordinară din data de 30.07.2009;

Având în vedere raportul nr.87893/2009 întocmit de Direcţia Patrimoniu prin care se propune schimbarea destinaţiei bunului imobil care aparţine domeniului public al municipiului Craiova, situat în b-dul Decebal, nr.91A, bl.N14, din spaţiu cu destinaţia de grădiniţă, în  spaţiu de locuinţe destinate închirierii şi rapoartele comisiilor de specialitate nr.271, 272, 273, 274, 275/2009;

În conformitate cu prevederile Ordonanţei de Urgenţă a Guvernului nr.74/2007 privind asigurarea fondului de locuinţe sociale destinate chiriaşilor evacuaţi sau care urmeză a fi evacuaţi din locuinţele retrocedate în natură foştilor proprietari, aprobată prin Legea nr.84/2008,  Ordonanţei de Urgenţă a Guvernului nr.68/2006 privind măsuri pentru dezvoltarea activităţii în domeniul construcţiilor de locuinţe prin programe la nivel naţional, Legii Locuinţei nr.114/1996, republicată, şi Legii învăţământului nr.84/1995, republicată;
În temeiul art. 36, alin.2 lit. d coroborat cu alin.6, lit. a, pct.17, art.45, alin.3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă schimbarea destinaţiei bunului imobil care aparţine domeniului public al municipiului Craiova, situat în b-dul Decebal, nr.91A, bl.N14, din spaţiu cu destinaţia de grădiniţă, în  spaţiu de locuinţe destinate  închirierii, cu condiţia obţinerii avizului conform al Ministerului Educaţiei, Cercetării şi Inovării. 

Art.2. Pe data prezentei hotărâri, se modifică în mod corespunzător Hotărârile Consiliului Local al Municipiului Craiova nr.147/1999 şi nr.173/2001 referitoare la însuşirea inventarului bunurilor care aparţin domeniului public al municipiului Craiova.
Art.3. Direcţia Patrimoniu va lua măsuri pentru îndeplinirea procedurilor legale, prin   intermediul Consiliului Judeţean Dolj, pentru modificarea corespunzătoare a Hotărârii Guvernului nr.141/2008.
Art.4. 
Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico – Financiară şi Direcţia Patrimoniu vor aduce la îndeplinire prevederile prezentei hotărâri.

